**IZGALMAS TANULMÁNYAUTÓVAL ÉS VADONATÚJ ZÁSZLÓSHAJÓJÁVAL KÉSZÜL TOKIÓRA A LEXUS**

**A világ vezető hibrid prémium autógyártójaként ismert Lexus 11 sorozatgyártású modellje mellett a vadonatúj LS zászlóshajó limuzint is kiállítja a 2017-es Tokiói Autószalonon, de itt lesz egy izgalmas vadonatúj tanulmányautó világpremierje is. Ha pedig a hatalmas várakozások övezte LC szupersportkupé példájából indulunk ki, sejthető, hogy az itt leleplezett tanulmányautó a Lexus jövőképét vetíti majd előre, és talán nem is olyan sokára az országutakon is találkozhatunk vele.**

A letisztult, futurisztikus dizájnt képviselő [környezetbarát hibrid modelljei](https://www.lexus.hu/hybrid_campaign) révén a magyarországi prémium autó piac bővülési üteménél értékesítéseit háromszor gyorsabban növelő Lexus standján a [Tokiói Autószalonon](http://www.tokyo-motorshow.com/en/) a legtöbb figyelmet kétségkívül a világ legfejlettebb, többfokozatú, úgynevezett Multi Stage Hybrid hajtását és számos világelső aktív biztonsági rendszert felvonultató [LS zászlóshajó](https://www.lexus.hu/lexus-today/the-new-ls/#Introduction) kapja majd. Az LS modell az [LC luxuskupé](https://www.lexus.hu/car-models/lc/lc-500h/#Introduction) mellett lesz látható, amelynek 2017-es bemutatása egy új korszak kezdetét jelezte a Lexus történetében. A kiállítás látogatói a részben újratervezett [CT kompakt hibrid](https://www.lexus.hu/car-models/ct/ct-200h/) és [NX luxus crossover](https://www.lexus.hu/car-models/nx/nx-300h/#Introduction) modelleket is megcsodálhatják. Az új tanulmányautóról a kiállítás megnyitásával egy időben, október 25-ére ígért több információt az autógyártó. A Lexus sajtótájékoztatójára október 25-én, helyi idő szerint 10:15 órakor (közép-európai idő szerint 03:15 órakor) kerül sor.

Az október 25. és november 5. között megrendezett kiállítás helyszíne egyébiránt a Tokyo Big Sight vásárváros lesz. A sajtónapokat október 25-én és 26-án, a különleges meghívottak napját október 26-án, az előzetes napot október 27-én, a közönségnapokat pedig október 28. és november 5. között rendezik.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com